Један од првих досељеника био је Швајцарац Џон Сатер, поријеклом из швајцарског Лијестала (данас града пријатеља Сакрамента), који је стигао у августу 1839, да би 1840. подигао трговачку станицу и утврду Сатерс Форт (тада „Њу Хелветиа“ или на српском "Нова Швајцарска") уз помоћ радне снаге из оближњих индијанских резервата. Године 1847. засадио је 2000 воћака, чиме је започела пољопривредна производња у долини Сакрамента. Године 1848. Џејмс В. Маршал открио је злато у долини, чиме је отпочела Калифорнијска златна грозница. Током 1840-их и 1850-их година у САД је, као посљедица Првог и Другог опијумског рата, пристигао велики број Кинеза, који су се највише населили у Сан Франциску и Сакраменту.